# אלכסנדר אהרנסון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלכסנדר (אלכס) אהרנסון (1890 - 1942) - בן משפחת משפחת אהרנסון מזכרון יעקב. החל את פעילותו הציבורית כראש ארגון 'הגדעונים' שנוסד על-ידי בני האכרים אנשי העלייה הראשונה בסוף שנת 1913, בהשראת אחיו הבכור אהרן אהרנסון ונחשב לארגון הנוער המקומי הראשון בארץ. ארגון הגדעונים עסק בפעולות הגנה ושמירה בדומה לארגון השומר מיסודם של בני העלייה השנייה. בנוסף עסקו הגדעונים בהתנדבות לטובת הקהילה בזכרון-יעקב בשיקום דרכים, מבני ציבור, ובית הקברות.

עם פרוץ מלחמת העולם הראשונה גוייס אלכס אהרנסון לצבא התורכי אך שיחד מספר קצינים וכך קנה את חרותו. מספר חודשים לאחר פרוץ המלחמה עזב אלכס את הארץ בעזרת פספורט ספרדי של אחיו שמואל (סם), בשלוש השנים הבאות חי אלכסנדר בארצות הברית, והקדיש את זמנו ללימודים ולתעמולה למען מחתרת ניל"י שהקים והנהיג אחיו אהרן אהרנסון. עזיבת הארץ בזמן המלחמה זיכתה את אלכסנדר בביקורת צוננת על שלא נשאר בארץ ונטל חלק בפעילותה המבצעית של המחתרת. לקראת סיום המלחמה הצטרף אלכסנדר בעזרת קשריו של אחיו אהרן לכחות הבריטיים במצרים, אתם הגיע כקצין מודיעין לארץ ישראל לאחר כיבושה מהתורכים ושהה בה זמן קצר.

בשנים שלאחר מלחמת העולם הראשונה חי אלכסנדר אהרנסון בצרפת ובארצות הברית בעזרת הונה של אלמנה עשירה ומבוגרת, מרי פלז, לה שימש כבן לוויה. בביקוריו בארץ ייסד גם את ארגון 'בני בנימין', שפעל בשנים 1919 - 1929 הארגון סייע לבני המושבות, קנה קרקעות והקים את היישובים הרצליה, כפר אהרון, אבן יהודה ונתניה. אלכסנדר פרש מנשיאות 'בני בנימין' בעקבות פרשת שחיתות וחילוקי דעות עם עמיתיו לאגודה איתמר בן אב"י ועובד בן עמי, ועם שני אחיו צבי ושמואל (סם) אהרנסון, עוד לפני ביצוע פעולות ההתיישבות החשובות של הארגון. בנוסף לפעילותו למען ישוב הארץ היה בין מקימי העתון דואר היום שהתפצל מן העיתון הארץ.

בשנות חייו האחרונות נטה להתבודדות, לטיפה המרה, ולכתות משיחיות. נטיותיו המיסטיות באו לביטוי גם בפרסומיו המאוחרים - אלכסנדר היה עיתונאי וסופר ברוך עט. נפטר בשנת 1942 בדרום צרפת, בזמן מלחמת העולם השניה, בנסיבות לא ברורות. אלכסנדר לא הקים משפחה ולא הותיר אחריו צאצאים.

על-שמו ולזכרו עומד להפתח בזכרון יעקב חדר תצוגה, בבית אבן קטן שהוקם בשטח הכרם של אביו (היום ליד 'יד התותחן').

## [עריכה] קישורים חיצוניים

- עם התורכים בפלסטינה מאת אלכסנדר אהרונסון, 1916 מתוך פרויקט גוטנברג

ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../%D7%90/%D7%9C/%D7%9B/%D7%90%D7%9C%D7%9B%D7%A1%D7%A0%D7%93%D7%A8_%D7%90%D7%94%D7%A8%D7%A0%D7%A1%D7%95%D7%9F.html

קטגוריות: קצרמר אישים | אנשי היישוב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש